pythainlp/thaigov-v2-corpus-22032023 huggingface dataset:
วันอังคารที่ 22 ธันวาคม 2563
นายกรัฐมนตรีมอบของขวัญปีใหม่ให้คนไทย เปิดทดลองนั่งเรือพลังงานไฟฟ้าฟรี 2 เดือน เริ่ม 23 ธ.ค.นี้ ในเส้นทางพระราม 5 – สาทร
นายกรัฐมนตรีมอบของขวัญปีใหม่ให้คนไทย เปิดทดลองนั่งเรือพลังงานไฟฟ้าฟรี 2 เดือน เริ่ม 23 ธ.ค.นี้ ในเส้นทางพระราม 5 – สาทร
วันนี้ (22 ธันวาคม 2563) เวลา 15.00 น. นายอนุชา บูรพชัยศรี โฆษกประจำสำนักนายกรัฐมนตรีเปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานเปิดโครงการทดลองเรือโดยสารพลังงานไฟฟ้าในแม่น้ำเจ้าพระยา (MINE Smart Ferry : “MISSION NO EMISSION” River Mass Transit) และเปิดท่าเทียบเรือสะพานพุทธยอดฟ้า ท่าเรืออัจฉริยะ (Smart Pier) ณ ท่าเรือ แคท ทาวเวอร์ กสท. เขตบางรัก กรุงเทพมหานคร โดยมีพลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายศักดิ์สยาม ชิดชอบ รัฐมนตรีว่าการกระทรวงคมนาคม นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม นายดิสทัต โหตระกิตย์ เลขาธิการนายกรัฐมนตรี ผู้บริหารและสื่อมวลชน เข้าร่วมงานด้วย
โฆษกประจำสำนักนายกรัฐมนตรีเผยว่านายกรัฐมนตรีได้กล่าวเปิดโครงการฯ มีใจความสำคัญตอนหนึ่งว่า รัฐบาลมุ่งยกระดับคุณภาพชีวิตประชาชน ตามแผนยุทธศาสตร์ชาติ 20 ปี ที่ให้ความสำคัญกับการพัฒนาโครงสร้างพื้นฐานด้านการคมนาคมขนส่งของประเทศ ซึ่งรวมถึงการพัฒนาระบบคมนาคมขนส่งทางน้ำด้วยการยกระดับเรือโดยสารและท่าเรือให้ทันสมัย สะดวกปลอดภัย ไร้มลพิษและเป็นมิตรกับสิ่งแวดล้อม รวมทั้งส่งเสริมการใช้งานยานยนต์ไฟฟ้าทุกประเภท สำหรับนำนวัตกรรมใหม่ของยานยนต์ในภาคการขนส่งทางน้ำมาให้บริการแก่ประชาชน อำนวยความสะดวกให้กับประชาชน ได้รับปลอดภัยในการสัญจร และยังเป็นการเชื่อมโยงการสัญจรทางบกและทางราง ช่วยลดปัญหาการจราจร ซึ่งเป็นก้าวสำคัญที่จะผลักดันให้เกิดการพัฒนาระบบการจราจรและการขนส่งอัจฉริยะในประเทศไทย ยกระดับการขนส่งสาธารณะของประเทศให้มีประสิทธิภาพและยั่งยืน ให้เป็นระบบคมนาคมขนส่งหลักของประเทศ ทั้งยังช่วยรักษาสิ่งแวดล้อมจากการใช้พลังงานสะอาด ไร้มลพิษ สามารถช่วยลดปัญหาฝุ่น และ PM 2.5 เพิ่มคุณภาพชีวิตที่ดี
โอกาสนี้ นายกรัฐมนตรียังห่วงใยประชาชนที่อาจได้รับผลกระทบด้านสุขภาพของจากปัญหาฝุ่นละอองที่เกิดขึ้นอยู่ในขณะนี้ โดยขอให้สวมใส่หน้ากากอนามัยทุกครั้งในที่สาธารณะ สำหรับสถานการณ์โควิด-19 นั้น รัฐบาลมีมาตรการชัดเจน สามารถควบคุมสถานการณ์ได้อยู่ โดยคนไทยทุกคนช่วยกันและรักษาสุขภาพของตนเองให้ดี
จากนั้น นายกรัฐมนตรีได้ทดลองนั่งเรือโดยสารพลังงานไฟฟ้าในแม่น้ำเจ้าพระยาจากท่าเรือ แคท ทาวเวอร์ กสท. ไปยังท่าเรือสะพานพระพุทธยอดฟ้า เพื่อเปิดท่าเทียบเรือสะพานพุทธยอดฟ้า พร้อมเยี่ยมชมโครงการนำร่องพัฒนาท่าเรืออัจฉริยะ Smart Pier (ท่าเรืออัจฉริยะ) แห่งแรกของประเทศไทย พร้อมกล่าวชมการทำงานของกระทรวงคมนาคม ทั้งภาครัฐและภาคเอกชนที่ร่วมผนึกกำลังที่จะขับเคลื่อนประเทศไทยให้ก้าวไปข้างหน้า พร้อมกับการยกระดับคุณภาพชีวิตของประชาชน ตามแนวทาง “รวมไทย สร้างชาติ” ที่ขับเคลื่อนประเทศไทยให้ก้าวไปข้างหน้า ซึ่งท่าเรือแห่งนี้เป็นแหล่งท่องเที่ยวสำคัญอีกแห่งหนึ่งในแม่น้ำเจ้าพระยา ที่จะเปิดให้บริการประชาชนฟรี ตั้งแต่วันที่ 23 ธ.ค.63- 14 ก.พ.64 ในเส้นทางพระราม 5 - สาทร เพื่อเป็นของขวัญปีใหม่มอบให้แก่ประชาชน เพื่อสร้างรอยยิ้มและความสุขแก่ผู้ใช้บริการทุกคนต่อไป และพร้อมจะเปลี่ยนท่าเรือให้สวยงาม ทันสมัย ทั้ง 29 ท่า ภายในปี 2565 ด้วย
...................
กลุ่มประชาสัมพันธ์และเผยแพร่ สำนักโฆษก
วันอังคารที่ 22 ธันวาคม 2563
กระทรวงยุติธรรม ชูอาสาสมัครคุมประพฤติเป็นกลไกหลักในการสนับสนุนการปรับเปลี่ยนพฤติกรรม และสร้างโอกาสด้านอาชีพแก่ผู้กระทำผิด พร้อมขับเคลื่อนแนวทางการดำเนินงานสร้างสังคมปลอดภัย
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดโครงการสัมมนาการบริหารองค์การอาสาสมัครคุมประพฤติเพื่อเป็นกลไกสร้างความเชื่อมั่นและความปลอดภัยให้กับสังคม
ในวันจันทร์ที่ ๒๑ ธันวาคม ๒๕๖๓ เวลา ๑๐.๐๐ น. ณ โรงแรมเบสท์ เวสเทิร์น แวนด้า แกรนด์ ถนนแจ้งวัฒนะ อำเภอปากเกร็ด กรุงเทพมหานคร นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดโครงการสัมมนาการบริหารองค์การอาสาสมัครคุมประพฤติเพื่อเป็นกลไกสร้างความเชื่อมั่นและความปลอดภัยให้กับสังคม พร้อมบรรยายพิเศษในหัวขัอ “นโยบายของกระทรวงยุติธรรมกับการส่งเสริมการมีส่วนร่วมของภาคประชาชน เพื่อสร้างความเชื่อมั่นและความปลอดภัยให้กับสังคม” โดยมี นายวิตถวัลย์ สุนทรขจิต อธิบดีกรมคุมประพฤติ คณะผู้บริหารกรมคุมประพฤติ ประธานกรรมการอาสาสมัครคุมประพฤติจังหวัดทั่วประเทศ ตัวแทนสมาคมอาสาสมัครคุมประพฤติ และผู้เกี่ยวข้องกว่า ๑๐๐ คน เข้าร่วมฯ เพื่อกำหนดทิศทางในการดำเนินงาน พร้อมบูรณาการและแลกเปลี่ยนข้อมูลในการขับเคลื่อนงานให้เป็นไปตามนโยบายของกระทรวงยุติธรรม สามารถสร้างความเชื่อมั่นและความปลอดภัยให้กับสังคมได้
ในการนี้ รัฐมนตรีว่าการกระทรวงยุติธรรม กล่าวใจความสำคัญตอนหนึ่งว่า กระทรวงยุติธรรมมุ่งเน้นการดำเนินงานให้ประชาชนเข้าถึงกระบวนการยุติธรรมได้โดยง่าย ในส่วนของกรมคุมประพฤติมีหน้าที่ดูแลควบคุมผู้กระทำผิดที่พ้นโทษ รวมทั้งการคุมประพฤติผู้ต้องขังที่ได้รับการพักโทษ ทั้งนี้ เพื่อให้ภารกิจของกระทรวงยุติธรรมเกิดผลสัมฤทธิ์ เครือข่ายภาคประชาชนจึงเป็นส่วนสำคัญที่เข้ามามีส่วนร่วมเพื่อสร้างความเชื่อมั่นและความปลอดภัยให้กับสังคม และยังเป็นกลไกในการช่วยให้ผู้กระทำผิดสามารถปรับเปลี่ยนพฤติกรรมไปในทางที่ดีขึ้น ช่วยเสริมสร้างความสงบสุขให้เกิดขึ้นในสังคมตามนโยบายหลักของกระทรวงยุติธรรม อาทิ การป้องกันและปราบปรามยาเสพติด การลดความแออัดในเรือนจำ เป็นต้น ในปัจจุบันผู้ต้องขังร้อยละ ๘๐ ในเรือนจำ เป็นผู้ต้องขังคดียาเสพติด บางส่วนได้รับการพักโทษเนื่องจากเป็นผู้ประพฤติดี แต่ยังต้องติดกำไลติดตามตัวอิเล็กทรอนิกส์ (EM) เพื่อติดตามพฤติกรรม ดังนั้น อาสาสมัครคุมประพฤติจึงเป็นกำลังสำคัญที่จะช่วยเหลือการทำงานของกระทรวงยุติธรรมในส่วนนี้ รวมถึงการช่วยขับเคลื่อนการแก้ไขฟื้นฟูผู้กระทำผิด ดูแลช่วยเหลือ สงเคราะห์ผู้กระทำผิดหรือผู้ได้รับการสงเคราะห์ การแสวงหาข้อเท็จจริงเกี่ยวกับผู้กระทำผิด ตลอดจนการส่งเสริมสนับสนุนภารกิจของกรมคุมประพฤติ
วันอังคารที่ 22 ธันวาคม 2563
ดีอีเอส จับมือ ก.ล.ต. จัดสัมมนา เรื่อง DPO กับการขับเคลื่อนเศรษฐกิจดิจิทัล
ดีอีเอส จับมือ ก.ล.ต. จัดสัมมนา เรื่อง DPO กับการขับเคลื่อนเศรษฐกิจดิจิทัล
เมื่อวันที่ 22 ธันวาคม 2563 นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม เป็นประธานกล่าวเปิดการสัมมนาและปาฐกถา เรื่อง DPO กับการขับเคลื่อนเศรษฐกิจดิจิทัล จัดโดยสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) สำนักงานปลัดกระทรวงดิจิทัลเพื่อเศรษฐกิจและสังคมทำหน้าที่สำนักงานคณะกรรมการคุ้มครองข้อมูลส่วนบุคคลคณะนิติศาสตร์ จุฬาลงกรณ์มหาวิทยาลัย และสถาบันเพิ่มผลผลิตแห่งชาติ โดยมีวัตถุประสงค์เพื่อส่งเสริมความตระหนักรู้ สร้างแรงจูงใจ เพื่อสร้างความร่วมมือและแลกเปลี่ยนความคิดเห็นเพื่อเป็นการยกระดับมาตรฐานเท่าเทียบสากล ทั้งจากหน่วยงานภาครัฐและเอกชน โดยมีกลุ่มเป้าหมาย คือ เจ้าหน้าที่คุ้มครองข้อมูลส่วนบุคคลและประธานผู้บริหารฝ่ายข้อมูล “Data Protection Officer (OPD) -Chief Data Officer (CDO) จากทั้งภาครัฐและภาคเอกชน เข้าร่วมงานสัมมนา กว่า 500 ท่าน ณ ห้องคริสตัล ฮอลล์ โรงแรม ดิ แอทธินี โฮเทล แบงค็อก
****************
วันอังคารที่ 22 ธันวาคม 2563
การประชุมคณะกรรมการจัดงานรางวัลอุตสาหกรรม ประจำปี 2564
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการจัดงานรางวัลอุตสาหกรรม ประจำปี 2564  ณ ห้องประชุม อก.1 อาคารสำนักงานปลัดกระทรวงอุตสาหกรรม
วันนี้ (22 ธันวาคม 2563) เวลา 09.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการจัดงานรางวัลอุตสาหกรรม ประจำปี 2564 โดยมี นายวันชัย พนมชัย เลขาธิการสำนักงานมาตรฐานผลิตภัณฑ์อุตสาหกรรม และคณะกรรมการจัดงานฯ พร้อมเจ้าหน้าที่ที่เกี่ยวข้อง เข้าร่วมประชุม ณ ห้องประชุม อก.1 อาคารสำนักงานปลัดกระทรวงอุตสาหกรรม
วันอังคารที่ 22 ธันวาคม 2563
รมต.อนุชา ย้ำที่ประชุมขับเคลื่อนไทยไปด้วยกัน เร่งแก้ยากจน ลดความเหลื่อมล้ำ เตรียมลงพื้นที่ติดตามปัญหาอย่างใกล้ชิด
รมต.อนุชา ย้ำที่ประชุมขับเคลื่อนไทยไปด้วยกัน เร่งแก้ยากจน ลดความเหลื่อมล้ำ เตรียมลงพื้นที่ติดตามปัญหาอย่างใกล้ชิด
วันนี้ (22 ธันวาคม 2563) เวลา 14.00 น. ณ ห้องประชุม 301 ตึกบัญชาการ 1 ทำเนียบรัฐบาล นายอนุชา นาคาศัย รัฐมนตรีประจำสำนักนายกรัฐมนตรี เป็นประธานการประชุมคณะกรรมการขับเคลื่อนไทยไปด้วยกันระดับพื้นที่ 3 จังหวัด (จ.ชัยนาท จ.สิงห์บุรี จ.ลพบุรี) ครั้งที่ 1/2563 โดยมี ดร.ธนกร วังบุญคงชนะ เลขานุการรัฐมนตรีประจำสำนักนายกรัฐมนตรี นายรักษ์พงษ์ เซ่งเจริญ ผู้อำนวยการสำนักงานกองทุนหมู่บ้านและชุมชนเมืองแห่งชาติ นายอนุรุทธิ์ นาคาศัย ที่ปรึกษารัฐมนตรีประจำสำนักนายกรัฐมนตรี และคณะกรรมการขับเคลื่อนไทยไปด้วยกันระดับพื้นที่ 3 จังหวัด (จ.ชัยนาท จ.สิงห์บุรี จ.ลพบุรี) เข้าร่วม
สำหรับการประชุมครั้งนี้เป็นผลสืบเนื่องมาจากนายกรัฐมนตรีได้สั่งการให้มีการแต่งตั้งคณะกรรมการขับเคลื่อนไทยไปด้วยกัน เพื่อทำหน้าที่ในการกำกับ ติดตาม เร่งรัด ช่วยเหลือเยียวยา และขับเคลื่อนแก้ไขปัญหาในระดับพื้นที่ ซึ่งนายอนุชา นาคาศัย รัฐมนตรีประจำสำนักนายกรัฐมนตรีได้รับมอบหมายให้รับผิดชอบในพื้นที่ 3 จังหวัด ได้แก่ จ.ชัยนาท จ.สิงห์บุรี และ จ.ลพบุรี
รัฐมนตรีประจำสำนักนายกรัฐมนตรี ย้ำที่ประชุมว่า ในการพิจารณาแผนงานหรือโครงการเพื่อขับเคลื่อนไทยไปด้วยกันระดับพื้นที่ ขอให้ทั้ง 3 จังหวัดได้คำนึงถึงเศรษฐกิจฐานราก ซึ่งเป็นกำลังซื้อหลักของประเทศ โดยเฉพาะภาคการเกษตร โดยปัจจุบันพบว่าเกษตรกรประสบปัญหาหลายด้าน หนึ่งในปัญหาระดับต้น คือ การบริหารจัดการน้ำเพื่อการเกษตร จากที่ทั้ง 3 จังหวัดรายงานมา ได้มีการพิจารณาจัดทำแผนการบริหารจัดการทรัพยากรน้ำควบคู่การพัฒนาด้านอื่นด้วย ขณะเดียวกันขอให้ทั้ง 3 จังหวัด หาแนวทางในการแก้ปัญหาความยากจนในพื้นที่ เพื่อลดความเหลื่อมล้ำที่เกิดขึ้นในสังคมทุกระดับ ยกระดับความเป็นอยู่ พัฒนาคุณภาพชีวิตของประชาชนในพื้นที่ให้ดียิ่งขึ้นไป
......................
วันอังคารที่ 22 ธันวาคม 2563
มหาดไทย จัดเสวนาฯ "การจัดทำงบประมาณและการบริหารจัดการงบประมาณรายจ่ายประจำปี"
มหาดไทย จัดเสวนาฯ "การจัดทำงบประมาณและการบริหารจัดการงบประมาณรายจ่ายประจำปี"
มุ่งเสนอแนวทางการเพิ่มประสิทธิภาพการจัดทำงบประมาณ และการเบิกจ่ายงบประมาณ
เพื่อแก้ไขปัญหาการดำเนินงานให้บรรลุผลสำเร็จตามเป้าหมาย และสอดรับกับแนวทางของรัฐบาล
วันนี้ (22 ธันวาคม 2563) เวลา 08.45 น. ณ ห้องประชุมราชสีห์ ชั้น 2 อาคารศาลาว่าการกระทรวงมหาดไทย นายชยาวุธ จันทร รองปลัดกระทรวงมหาดไทย ได้รับมอบหมายจาก นายฉัตรชัย พรหมเลิศ ปลัดกระทรวงมหาดไทย เป็นประธานในพิธีเปิดกิจกรรมเสวนาแลกเปลี่ยนเรียนรู้ในรูปแบบชุมชนนักปฏิบัติ (CoPs) ครั้งที่ 1 ประจำปีงบประมาณ พ.ศ. 2564 ในหัวข้อเรื่อง “การจัดทำงบประมาณและการบริหารจัดการงบประมาณรายจ่ายประจำปี” จัดขึ้นโดย สถาบันดำรงราชานุภาพ กระทรวงมหาดไทย ซึ่งการเสวนาในครั้งนี้ได้รับเกียรติจากวิทยากรผู้เชี่ยวชาญของสำนักงบประมาณ เข้าร่วมถ่ายทอดความรู้และประสบการณ์ และได้มีการถ่ายทอดสดผ่านระบบ Video Conference ไปยังศาลากลางจังหวัด ทั้ง 76 แห่งทั่วประเทศ ผ่านระบบ Video Streaming และผ่านระบบสถานีโทรทัศน์กรมการปกครอง (DOPA Channel) ไปยังทุกอำเภอด้วย
โอกาสนี้ นายชยาวุธ จันทร รองปลัดกระทรวงมหาดไทย ได้กล่าวขอบคุณสถาบันดำรงราชานุภาพ รวมทั้งทุกฝ่ายที่เกี่ยวข้อง ที่ได้ร่วมกันจัดเสวนาแลกเปลี่ยนเรียนรู้ในรูปแบบชุมชนนักปฏิบัติ (CoPs) ในครั้งนี้ ซึ่งมีทั้งการให้ความรู้และแลกเปลี่ยนประสบการณ์ เพื่อนำเสนอแนวทางการเพิ่มประสิทธิภาพการจัดทำงบประมาณ การเบิกจ่ายงบประมาณ เพื่อใช้ประกอบในการแก้ไขปัญหาการดำเนินงานโครงการและกิจกรรมต่างๆ ให้มีความถูกต้อง ซึ่งจะส่งผลต่อการปฏิบัติงานให้ประสบผลสำเร็จ อันถือเป็นการเสริมสร้างความรู้ความเข้าใจให้แก่ผู้ปฏิบัติงานที่มีส่วนเกี่ยวข้องกับการจัดทำงบประมาณและการบริหารงบประมาณ ตลอดจนการนำประเด็นปัญหาหรือข้อจำกัดในการปฏิบัติงานมาหารือร่วมกัน เพื่อประโยชน์สาธารณะ และส่งผลต่อการเจริญเติบโตทางเศรษฐกิจ ตลอดจนยกระดับความเป็นอยู่ของพี่น้องประชาชนให้ดียิ่งขึ้น ซึ่งจำเป็นต้องเร่งรัดการเบิกจ่ายงบประมาณเพื่อสนับสนุนภารกิจต่าง ๆ ให้เป็นไปตามเป้าหมาย ผลผลิต และผลลัพธ์ตามที่ตกลงไว้กับสำนักงบประมาณ และสอดรับกับเป้าหมายการเบิกจ่ายงบประมาณของรัฐบาล
สำหรับการจัดเสวนาฯ “การจัดทำงบประมาณและการบริหารจัดการงบประมาณรายจ่ายประจำปี” มีวัตถุประสงค์เพื่อเป็นการเพิ่มประสิทธิภาพการจัดทำงบประมาณ และบริหารงบประมาณรายจ่ายประจำปีของหน่วยงานต่างๆ ทั้งในส่วนกลางและส่วนภูมิภาคให้เป็นไปอย่างมีแบบแผน เป็นระบบ มีความคุ้มค่า โปร่งใส และตรวจสอบได้ ทั้งนี้ เพื่อให้บุคลากรที่เกี่ยวข้องในภาคส่วนต่างๆ ได้ให้ความสำคัญกับการจัดทำงบประมาณที่มุ่งเน้นผลสัมฤทธิ์ ตอบสนองความต้องการของประชาชนอย่างคุ้มค่าและโปร่งใส เพื่อให้การพัฒนาพื้นที่เป็นไปอย่างมีประสิทธิภาพ
วันอังคารที่ 22 ธันวาคม 2563
กระทรวง​ยุติธรรม​ พิจารณา​ค่าตอบแทน​ผู้เสียหาย​ และ​ค่าทดแทน​และ​ค่าใช้จ่าย​แก่​จำเลยในคดีอาญา​ ครั้งที่​ ๑๒/๒๕๖๓
นายวัลลภ​ นาค​บัว​ รองปลัด​กระทรวง​ยุติธรรม​ เป็นประธาน​การประชุม​คณะกรรมการ​พิจารณา​ค่าตอบแทน​ผู้เสียหาย​ และ​ค่าทดแทน​และ​ค่าใช้จ่าย​แก่​จำเลยในคดีอาญา​ ครั้งที่​ ๑๒/๒๕๖๓​
ในวันอังคารที่ ๒๒ ธันวาคม ๒๕๖๓​ เวลา​ ๐๙.๓๐​ น.​
ณ​ ห้องประชุม​กระทรวง​ยุติธรรม​ ๑​ ชั้น​ ๙​ ศูนย์​ราชการ​เฉลิม​พระ​เกียรติ​ฯ​
อาคาร​ราชบุรี​ดิเรก​ฤทธิ์​ ถนน​แจ้งวัฒนะ​ กรุงเทพ​ฯ
นายวัลลภ​ นาค​บัว​ รองปลัด​กระทรวง​ยุติธรรม​
เป็นประธาน​การประชุม​คณะกรรมการ​พิจารณา​ค่าตอบแทน​ผู้เสียหาย​
และ​ค่าทดแทน​และ​ค่าใช้จ่าย​แก่​จำเลยในคดีอาญา​ ครั้งที่​ ๑๒/๒๕๖๓​
โดยมีผู้​เข้าร่วม​ประชุม​ประกอบด้วย ผู้แทนกระทรวง​การคลัง​
ผู้แทนกระทรวง​การพัฒนา​สังคม​และ​ความมั่นคง​ของ​มนุษย์​
ผู้แทนกรมการปกครอง​ ผู้แทนกรมคุ้มครองสิท​ธิและ​เสรีภาพ​ ผู้แทนกรมพระธรรมนูญ​
ผู้แทนกรม​ราชทัณฑ์​ ผู้แทนสำนักงาน​ตำรวจ​แห่งชาติ​ ผู้แทนสำนักงาน​ศาล​ยุติธรรม​
ผู้แทนสำนักงาน​อัยการ​สูงสุด​ ผู้แทนสภาทนายความ​ รวมทั้ง​ ผู้ทรงคุณวุฒิ​ด้านการแพทย์​
ด้านสังคมสงเคราะห์​ และด้านคุ้มครอง​สิทธิ​เสรีภาพ​ และผู้ที่เกี่ยวข้อง​ เข้าร่วมฯ
โดย​ที่ประชุม​พิจารณา​จำนวน​ ๖๓ เรื่อง​ ประกอบด้วย​ กรณีเรื่องสืบเนื่อง​ จำนวน​ ๑​ เรื่อง​
กรณีผู้เสียหาย​อุทธรณ์​คำวินิจฉัย​คณะอนุกรรมการ​ จำนวน​ ๒๓ ​เรื่อง​
พิจารณาจ่าย จำนวน ๒๘๕,๑๖๙ บาท
กรณี​จำเลย​ จำนวน​ ๔๐​ เรื่อง​ พิจารณาจ่าย จำนวน ๑,๐๐๔,๔๕๑ บาท
รวมทั้งพิจารณา​ขออนุมัติในหลักการร่างพระราชบัญญัติ​
ค่าตอบแทน​ผู้เสียหาย​ และ​ค่าทดแทน​และ​ค่าใช้จ่าย​แก่จำเลยในคดีอาญา​ ฉบับที่​ ๓​ พ.ศ.​ ....
นอกจากนี้​ ที่ประชุม​รับทราบ​สถิติการช่วยเหลื​อเยียวยาผู้เสียหายและจำเลยในคดีอาญา​
ประจำปี​ พ.ศ.​ ๒๕๖๔ ​จนถึง​เดือนพฤศจิ​กายน ๒๕๖๓​
และช่วยเหลือ​คดีที่สาธารณชนให้ความสนใจ​
รวมทั้งรับทราบรายงานผลการติดตามให้ความช่วยเหลือผู้เสียหาย​
คดีความผิดเกี่ยวกับเพศตามข้อสั่งการของคณะกรรมการฯ​
และรับทราบสถิติยื่นอุทธรณ์​คำวินิจฉัย​ของคณะกรรมการต่อศาลอุทธรณ์
​และรายงานผลคำพิพากษาของศาลอุทธรณ์​ ประจำเดือนพฤศจิกายน​ ๒๕๖๓​
วันอังคารที่ 22 ธันวาคม 2563
สุริยะ หารือหอการค้าเยอรมัน-ไทย ร่วมมือแก้วิกฤตมลพิษทางอากาศระยะยาว หนุนกฎหมายอากาศสะอาดแก้มลภาวะระดับลงลึก
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม หารือหอการค้าเยอรมัน-ไทย ร่วมมือแก้วิกฤตมลพิษทางอากาศระยะยาว หนุนกฎหมายอากาศสะอาดแก้มลภาวะระดับลงลึก
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยภายหลังประชุมร่วมกับประธานหอการค้าเยอรมัน-ไทย ว่า เยอรมนีมีความสนใจที่จะร่วมมือกับไทยในการสนับสนุนอุตสาหกรรมสีเขียว (Green Industry) และส่งเสริมเศรษฐกิจหมุนเวียน (Circu lar Economy) โดยมีความเห็นว่าการส่งเสริมอุตสาหกรรม อย่างยั่งยืนและเป็นมิตรกับสิ่งแวดล้อมจะช่วยให้ภาคธุรกิจมีความเข้มแข็ง และอยู่ร่วมกับสังคมอย่างยั่งยืน โดยทางหอการค้าเยอรมัน-ไทย ได้นำเสนอข้อมูลเกี่ยวกับความสำคัญในการส่งเสริมอุตสาหกรรมสีเขียวให้แก่กระทรวง เพื่อหาแนวทางดำเนินงานร่วมกันต่อไป ขณะเดียวกันยังได้เน้นย้ำถึงความสำคัญของการแก้ไขปัญหาสภาพอากาศ โดยสนับสนุนกฎหมายอากาศสะอาด (clean air act) ต้องมีการพิจารณาแก้ไขลงลึกถึงสาเหตุของปัญหาที่แท้จริง และมีการนำมาตรการต่าง ๆ มาใช้อย่างจริงจัง
ทั้งนี้กระทรวงอุตสาหกรรมได้เล็งเห็นถึงความสำคัญของการประกอบอุตสาหกรรมตามกรอบแนวคิดขยะเหลือศูนย์ (Zero waste) และเศรษฐกิจหมุนเวียน สอดคล้องกับการแก้ไขปัญหาด้านสิ่งแวดล้อมอย่างยั่งยืน ประกอบกับขณะนี้เกิดปัญหามลภาวะทั่วโลก และในประเทศไทยมีปัญหาฝุ่นละออง PM 2.5 ซึ่งส่งผลกระทบต่อสุขภาพของประชาชน ดังนั้นหากภาคอุตสาหกรรมมีส่วนช่วยผลักดันจิตสำนึกส่วนนี้จะส่งผลดีในระยะยาว พร้อมกันนี้อุตสาหกรรมที่ให้ความสำคัญด้านสิ่งแวดล้อมจะได้รับการยอมรับจากทุกตลาดทั่วโลก เป็นผลดีต่อการทำธุรกิจระยะยาวเช่นเดียวกัน
“ประเด็นที่หอการค้าเยอรมนีหารือเป็นสิ่งที่กระทรวงให้ความสำคัญอยู่แล้ว ขณะนี้กระทรวงอุตสาหกรรมก็มีแผนที่จะดำเนินงานในส่วนที่เป็นมาตรการระยะยาวร่วมกับหน่วยงานที่เกี่ยวข้อง อาทิ มีแผนปรับจากมาตรฐานยูโร 4 ที่ใช้ในปัจจุบัน เป็นการใช้มาตรฐานยูโร 5 และ 6 ในอนาคตอันใกล้นี้ พร้อมทั้งการส่งเสริมรถยนต์ไฟฟ้าในอนาคต เป็นต้น โดยยอมรับว่าทุกการเปลี่ยนแปลงนำมาซึ่งต้นทุนแก่ผู้ประกอบการ อย่างไรก็ดี จะเป็นผลดีต่อสังคม สุขภาพ และสิ่งแวดล้อม ในระยะยาว ซึ่งเราก็พยายามปรับไปตามความเหมาะสมของกระแสโลก” นายสุริยะ กล่าว
นายอันเดร ริชเตอร์ ประธานหอการค้าเยอรมัน-ไทย กล่าวว่าขณะนี้ไทยยังมีปัญหาฝุ่นละอองซึ่งส่งผลต่อสภาพอากาศ จึงเล็งเห็นว่าหากทั้ง 2 หน่วยงานมีความร่วมมือกัน เยอรมนีในฐานะประเทศที่มีความเชี่ยวชาญ ด้านเทคโนโลยี รวมทั้งมีบุคลากรที่ได้รับการฝึกอบรมและทำงานอยู่ในประเทศไทยอยู่แล้ว หากทางกระทรวงฯ ช่วยส่งเสริมผู้ประกอบการของเยอรมนีด้วย ก็จะส่งผลให้การลงทุน และการทำงานราบรื่น ซึ่งน่าจะช่วยกันแก้ปัญหาและมุ่งไปสู่การเป็นอุตสาหกรรมรักษ์โลก ตอบโจทย์เทรนด์ของโลกในปัจจุบันได้เป็นอย่างดี
“ขณะนี้ทุกตลาดทั่วโลกมุ่งไปสู่การเป็นอุตสาหกรรมรักษ์โลก แม้ต้นทุนในการปรับเปลี่ยนจะสูง แต่เป็นการลงทุนที่คุ้มค่าในระยะยาว ดังนั้นเราจะต้องเดินหน้าพัฒนาให้ทันกับกระแส โดยเยอรมันนี มีความเชี่ยวชาญในด้านเทคโนโลยีอยู่แล้วและพร้อมให้การสนับสนุนไทยต่อไป” นายอันเดร กล่าว
วันอังคารที่ 22 ธันวาคม 2563
กระทรวงยุติธรรมจัดกิจกรรมปลูกป่า ภายใต้โครงการศูนย์การเรียนรู้ด้านการเกษตร ตามแนวทางปรัชญาเกษตรทฤษฎีใหม่เพื่อเฉลิมพระเกียรติ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี
กระทรวงยุติธรรมจัดกิจกรรมปลูกป่า ภายใต้โครงการศูนย์การเรียนรู้ด้านการเกษตร ตามแนวทางปรัชญาเกษตรทฤษฎีใหม่เพื่อเฉลิมพระเกียรติ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
ในวันจันทร์ที่ ๒๑ ธันวาคม ๒๕๖๓ เวลา ๐๙.๓๐ นณ ศูนย์ฝึกและอบรมเด็กและเยาวชนชายบ้านมุทิตาตำบลคลองโยง อำเภอพุทธมณฑล จังหวัดนครปฐม
ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม เป็นประธานเปิดกิจกรรมปลูกป่าภายใต้โครงการศูนย์การเรียนรู้ด้านการเกษตรตามแนวทางปรัชญาเกษตรทฤษฎีใหม่เพื่อเฉลิมพระเกียรติ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เนื่องในโอกาสวันคล้ายวันประสูติ ๗ ธันวาคม ๒๕๖๓ โดยมี นายสหการณ์ เพ็ชรนรินทร์ รองปลัดกระทรวงยุติธรรม พ.ต.ท.วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน พร้อมทั้งผู้บริหารกระทรวงยุติธรรม และเจ้าหน้าที่ที่เกี่ยวข้องเข้าร่วมฯ โดยมี นายรัฐศาสตร์ ชิดชู รองผู้ว่าราชการจังหวัดนครปฐม ให้การต้อนรับการจัดกิจกรรมปลูกป่า ดังกล่าว จัดขึ้นเพื่อให้ข้าราชการ เจ้าหน้าที่ เด็กและเยาวชน ได้มีส่วนร่วมเฉลิมพระเกียรติสมเด็จพระเจ้าลูกเธอ เจ้าฟ้าพัชรกิติยาภาฯ ร่วมบูรณาการปลูกต้นไม้ สวนเกษตร และปลูกป่า รวมทั้งสร้างจิตสำนึกให้เห็นความสำคัญของการอนุรักษ์และฟื้นฟูทรัพยากรป่าไม้ ตลอดจนเป็นการพัฒนาพื้นที่ภายในศูนย์ฝึกและอบรมฯ เพื่อการกสิกรรมอย่างเต็มรูปแบบตามบริบทของลักษณะทางกายภาพ โดยการเพาะปลูก และเลี้ยงสัตว์ตามความเหมาะสมของสภาพพื้นที่ ในโอกาสนี้ ประธานในพิธี พร้อมทั้งผู้บริหารกระทรวงยุติธรรม และแขกผู้มีเกียรติได้ร่วมกันปลูกต้นไม้ ปล่อยปลา และเดินชมบอร์ดนิทรรศการการดำเนินกิจกรรม/พื้นที่การเกษตร และชมการออกร้านของหน่วยงานในสังกัดและภาคีเครือข่าย
วันอังคารที่ 22 ธันวาคม 2563
ศูนย์บริหารแรงงาน EEC ปี 63 ผลสำเร็จเกินเป้า
วันเสาร์ฺที่ 19 ธันวาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพอใจผลการดำเนินงานศูนย์บริหารแรงงานเขตพัฒนาพิเศษภาคตะวันออก ซึ่งเป็นศูนย์อำนวยความสะดวกด้านแรงงานให้แก่นายจ้าง ผู้ประกอบการ และแรงงาน ได้อย่างรวดเร็วและเบ็ดเสร็จ โดยปีงบประมาณ 2563 ที่ผ่านมา เกิดผลสำเร็จเกินเป้าหมายในหลายด้าน เช่น ให้บริการจัดหางานให้กลุ่มอุตสาหกรรมเดิมที่มีศักยภาพ หรือ First S-curve และกลุ่มอุตสาหกรรมแห่งอนาคต หรือ New S-curve จากเดิมที่กำหนดไว้ 28,000 คน ซึ่งมีผู้สนใจมากถึงกว่า 40,000 คน รวมถึงฝึกอบรมและทดสอบมาตรฐานฝีมือแรงงาน 10 อุตสาหกรรม เป็นต้น นอกจากนี้ ยังจัดกิจกรรมร่วมกับหน่วยงานต่าง ๆ เพื่อสร้างความเชื่อมั่นให้กับผู้ประกอบกิจการที่จะเข้ามาลงทุนในพื้นที่ EEC ในอนาคตอีกด้วย
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 22 ธันวาคม 2563
"อนุชา" เผย ยกเลิกงานสวดมนต์ข้ามปี รวมถึงพิธีเจริญพระพุทธมนต์ เพื่อความปลอดภัยของประชาชน และงดการรวมกลุ่มคนจำนวนมาก ตามมาตรการควบคุมโรคของภาครัฐ
"อนุชา" เผย ยกเลิกงานสวดมนต์ข้ามปี รวมถึงพิธีเจริญพระพุทธมนต์ เพื่อความปลอดภัยของประชาชน และงดการรวมกลุ่มคนจำนวนมาก ตามมาตรการควบคุมโรคของภาครัฐ
นายอนุชา นาคาศัย รัฐมนตรีประจำสำนักนายกรัฐมนตรีเปิดเผยว่า จากสถานการณ์แพร่ระบาดของเชื้อไวรัสโควิด-19 ที่จังหวัดสมุทรสาคร ส่งผลถึงการพบจำนวนผู้ติดเชื้อในจังหวัดใกล้เคียงอีกหลายราย ทางสำนักพระพุทธศาสนา ได้มติยกเลิกงานสวดมนต์ข้ามปี รวมถึงพิธีเจริญพระพุทธมนต์ ซึ่งจัดขึ้นทุกวันเสาร์ ทั้งนี้ เพื่อความปลอดภัยของประชาชน และงดการรวมกลุ่มคนจำนวนมาก ตามมาตรการควบคุมโรคของภาครัฐ
รัฐมนตรีประจำสำนักนายกรัฐมนตรีกล่าวว่า ช่วงเทศกาลวันหยุดส่งท้ายปีเก่าต้อนรับปีใหม่ขอให้ประชาชนใช้ช่วงเวลาดังกล่าวพักผ่อนอยู่กับครอบครัว สวดมนต์อยู่ที่บ้าน ทั้งนี้ รัฐบาลมีความห่วงใยประชาชน ขอให้ทุกคนปฎิบัติตามมาตรการควบคุมโรคของภาครัฐอย่างเคร่งครัด ใส่หน้ากากอนามัย หมั่นล้างมือ ดูแลรักษาสุขภาพให้แข็งแรง หลีกเลี่ยงการพบปะสังสรรค์ในสถานที่มีคนจำนวนมาก
............................................
วันอังคารที่ 22 ธันวาคม 2563
สธ.ขับเคลื่อนนโยบาย ปี 2564 มุ่งเน้น 9 เรื่องสำคัญ ด้วยหลักการทำงาน H-SMILE
กระทรวงสาธารณสุข ขับเคลื่อนนโยบายปี 2564 โดยให้ความสำคัญสูงสุดต่อการพัฒนางานโครงการตามแนวพระราชดำริ โครงการเฉลิมพระเกียรติ และมุ่งเน้น 9 เรื่องสำคัญ โดยใช้หลักการทำงาน H-SMILE พร้อมติดตามความก้าวหน้าทุก 3 เดือน
กระทรวงสาธารณสุข ขับเคลื่อนนโยบายปี 2564 โดยให้ความสำคัญสูงสุดต่อการพัฒนางานโครงการตามแนวพระราชดำริ โครงการเฉลิมพระเกียรติ และมุ่งเน้น 9 เรื่องสำคัญ โดยใช้หลักการทำงาน H-SMILE พร้อมติดตามความก้าวหน้าทุก 3 เดือน
วันนี้ (22 ธันวาคม 2563) ที่กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานพิธีลงนามคำรับรองการปฏิบัติงาน (Performance Agreement : PA) ประจำปี 2564ของผู้บริหารสำนักงานปลัดกระทรวงสาธารณสุข (ส่วนกลาง) ซึ่งได้จัดทำคำรับรองการปฏิบัติงาน เพื่อให้หน่วยงานในสังกัดนำไปเป็นแนวทางการดำเนินงาน โดยให้ความสำคัญสูงสุดต่อการพัฒนางานสาธารณสุขโครงการตามแนวพระราชดำริ โครงการเฉลิมพระเกียรติ และมีนโยบายที่มุ่งเน้น 9 เรื่องสำคัญ คือ ยกระดับระบบบริการปฐมภูมิ และอสม. ให้คนไทยทุกครอบครัว มีหมอประจำตัว 3 คน เพิ่มขีดความสามารถในการแข่งขันและนวัตกรรมด้านสุขภาพ สร้างรายได้ให้กับประชาชนและประเทศ สนับสนุนการเข้าถึงสมุนไพร กัญชา กัญชง เพื่อสุขภาพได้อย่างครอบคลุม ปลอดภัย มุ่งปรับเปลี่ยนพฤติกรรมสุขภาพแบบ New Normal เน้นอาหาร ออกกำลังกาย เพื่อการมีสุขภาพดี รองรับวิกฤติโรคโควิด 19 และโรคอุบัติใหม่ อุบัติซ้ำที่อาจเกิดขึ้นในอนาคต ผลักดัน 30 บาท รักษาทุกที่ ให้ประชาชนเข้าถึงระบบบริการสุขภาพ ลดความแออัด ลดรอคอย ด้วยการแพทย์วิถีใหม่ มุ่งเน้นดูแลสุขภาพแบบองค์รวม ในกลุ่มเด็กปฐมวัย และผู้สูงอายุ พร้อมทั้งพัฒนาระบบการดูแลสุขภาพจิตเชิงรุก ให้หลักธรรมาภิบาลบริหารงาน และองค์กรต้นแบบสร้างความเชื่อมั่นให้กับประชาชน สามารถดูแลสุขภาพประชาชนได้อย่างยั่งยืนปลอดภัยทั้งผู้ให้และผู้รับบริการ (2P Safety)
สำหรับแนวทางการขับเคลื่อนนโยบายกระทรวงสาธารณสุข ใช้หลักการทำงาน H–SMILE คือ Health: บุคลากรเป็น Health Model ที่ดี ใส่ใจสุขภาพประชาชน Seamless: ทำงานไร้รอยต่อทุกพื้นที่ ทุกมิติ Mate: มีเพื่อน มีทีม มีเครือข่าย Integrate: คิดและทำอย่างบูรณาการด้วยเป้าหมายเดียวกัน Life: เป็นองค์กรคุณภาพ สร้างคน สร้างงาน ด้วยใจและปัญญา และ Encourage: เสริมพลัง เพื่อก้าวผ่านความท้าทายนำไปสู่ “คนไทยแข็งแรง เศรษฐกิจแข็งแรง ประเทศไทยแข็งแรง”
ทั้งนี้ การจัดทำคำรับรองการปฏิบัติราชการ หรือ PA ถือเป็นเครื่องมือที่สำคัญในการบริหารงานให้เกิด ความสำเร็จตามเป้าหมาย และทำงานร่วมกันไปในทิศทางเดียวกัน โดยจะมีการติดตามความคืบหน้าทุก 3, 6, 9 และ 12 เดือน
*********************************** 22 ธันวาคม 2563
****************************************************
วันอังคารที่ 22 ธันวาคม 2563
เปิดให้ผู้ประกันตนเลือกเปลี่ยน รพ. ประจำปี 64
วันอาทิตย์ที่ 20 ธันวาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
สำนักงานประกันสังคม เปิดให้ผู้ประกันตนสามารถแจ้งขอเปลี่ยนแปลงสถานพยาบาลประจำปี 2564 ด้วยเหตุจำเป็นไม่ได้รับความสะดวก ในการเข้ารับบริการทางการแพทย์ ณ สถานพยาบาลที่เลือกไว้ก่อนหน้านี้ เช่น ย้ายที่พักอาศัย ย้ายสถานที่ทำงาน โดยสามารถแจ้งเปลี่ยนด้วยตนเองได้ที่สำนักงานประกันสังคมทุกแห่งทั่วประเทศ หรือทำรายการผ่านระบบออนไลน์ที่เว็บไซต์และแอปพลิเคชัน ของสำนักงานประกันสังคม ได้ตั้งแต่บัดนี้ - 31 มี.ค. 64 หากมีข้อสงสัย สอบถามข้อมูลเพิ่มเติมได้ที่ สำนักงานประกันสังคมพื้นที่ทุกแห่งทั่วประเทศ หรือโทร.สายด่วน 1506
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 22 ธันวาคม 2563
​นายกรัฐมนตรีสนับสนุนหมู่บ้านรักษาศีล 5  เชิญชวนประชาชนร่วมกันทำความดี กตัญญูต่อแผ่นดินและสถาบันของชาติ
​นายกรัฐมนตรีสนับสนุนหมู่บ้านรักษาศีล 5  เชิญชวนประชาชนร่วมกันทำความดี กตัญญูต่อแผ่นดินและสถาบันของชาติ
วันนี้ (22 ธ.ค. 63) เวลา 09.00 น. ก่อนการประชุมคณะรัฐมนตรี นายอนุชา บูรพชัยศรี โฆษกประจำสำนักนายกรัฐมนตรีเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมโครงการหมู่บ้านรักษาศีล 5 ต้นแบบ โดยสำนักงานพระพุทธศาสนาแห่งชาติ และผลิตภัณฑ์จากชุมชุนต้นแบบ ได้แก่ ส้มโอ ยาหม่อง และเมี่ยงคำ โดยมีนายอนุชา นาคาศัย รัฐมนตรีประจำสำนักนายกรัฐมนตรีและนายดิสทัต โหตระกิตย์ เลขาธิการนายกรัฐมนตรี นายธนกร วังบุญคงชนะ เลขานุการรัฐมนตรีประจำสำนักนายกรัฐมนตรี ร่วมงาน ณ ตึกสันติไมตรี ทำเนียบรัฐบาล
ในโอกาสนี้ นายกรัฐมนตรีกล่าวยินดีสนับสนุนให้มีการดำเนินโครงการหมู่บ้านรักษาศีล 5 ต้นแบบ อย่างต่อเนื่อง เพราะรัฐบาลต้องการส่งเสริมความร่วมมือระหว่างรัฐบาล บ้าน วัด ราชการ “บวร” ให้เป็นหนึ่งในโครงการตามแผนยุทธศาสตร์ชาติ 20 ปี ช่วยให้เกิดความสงบ สันติสุข ความสามัคคี กลมเกลียวสมานฉันท์ของคนในชาติ ทั้งนี้ การเกิดความรัก สามัคคี ต้องมีศีลเป็นเครื่องยึดเหนี่ยวจิตใจ รวมถึงความกตัญญูต่อสถาบันชาติ ศาสนา พระมหากษัตริย์ยังถือเป็นคุณธรรมของแผ่นดินร่วมกัน
.................................................
กลุ่มประชาสัมพันธ์และเผยแพร่ สำนักโฆษก
วันพุธที่ 2 ธันวาคม 2563
รมว.แรงงาน เปิดสัมมนาประจำปี “Thailand HR Day 2020 ณ โรงแรมเซ็นทรารา แกรนด์ แอทเซ็นทรัลพลาซ่า ลาดพร้าว
รัฐมนตรีว่าการกระทรวงแรงงาน ประธานเปิดงานสัมมนาประจำปี ” “วันนักบริหารงานบุคคลแห่งประเทศไทย ประจำปี 2563” ” ภายใต้ชื่อ “Building Organizational Resilience : HR & the Future Strategy on Transformation”
วันที่ 2 ธันวาคม 2563 เวลา 08.30 น. นายสุชาติ ชมกลิ่น รัฐมนตรีว่าการกระทรวงแรงงาน เป็นประธานในพิธีเปิดงานสัมมนาประจำปี ” “วันนักบริหารงานบุคคลแห่งประเทศไทย ประจำปี 2563” ” ภายใต้ชื่อ “Building Organizational Resilience : HR & the Future Strategy on Transformation” นักทรัพยากรมนุษย์กับกลยุทธ์การเปลี่ยนแปลงในอนาคต เพื่อมุ่งเน้นการนำเสนอแนวทาง องค์ความรู้ และสร้างความเข้าใจในเรื่องการปรับเปลี่ยนบทบาทการบริหารทรัพยากรมนุษย์ในอนาคต โดยมี ดร.บวรนันท์ ทองกัลยา นายกสมาคมการจัดการงานบุคคลแห่งประเทศไทย กล่าวรายงาน พร้อมมอบรางวัลโครงการ Thailand HR Innovation Award 2020 ณ ห้องวิภาวดี แกรนด์ บอลรูม โรงแรมเซ็นทรารา แกรนด์ แอทเซ็นทรัลพลาซ่า ลาดพร้าว
รัฐมนตรีว่าการกระทรวงแรงงาน กล่าวว่า ปัจจุบันธุรกิจ และ องค์กร กำลังเผชิญกับความท้าทายหลากหลายมิติ ประกอบกับสภาพแวดล้อมที่เปลี่ยนแปลงอย่างรวดเร็วทั้งภายในและภายนอกองค์กรเป็นปัจจัยกระตุ้นให้ความท้าทายทวีความรุนแรง และ มีแนวโน้มที่จะเกิดขึ้นอย่างต่อเนื่องไป อีกอย่างน้อย 3-5 ปี ในสภาวการณ์เช่นนี้องค์กรจึงมีระยะเวลาที่สั้นลง ในการปรับตัวเพื่อให้สอดรับกับบริบทที่ผันผวน กลยุทธ์ วิธีการ ที่เคยใช้มาในอดีตอาจไม่ตอบสนองให้เกิดผลลัพธ์ตามที่ต้องการ สมรรถนะสำคัญในการขับเคลื่อนองค์กร ภายใต้ New Normal และ เพื่อการเตรียมพร้อมสู่ Next Normal นอกจากการลุกขึ้นได้เร็ว เมื่อประสบปัญหา การปรับตัวเพื่อให้เกิดความคล่องตัว ความยืดหยุ่น และความสามารถในการปรับตัวได้ทันเวลา และความสามารถในการต้านทานภาวะฉุกเฉิน รวมถึงความสามารถในการฟื้นตัวจากภาวะวิกฤตได้อย่างรวดเร็วจึงเป็นสิ่งที่องค์กร ในศตวรรษ ที่ 21 ต้องบรรลุให้ได้ ไม่เพียงแต่ในระดับธุรกิจ และองค์กรเท่านั้นที่จะต้องแสวงหาแนวทางในการสร้างให้องค์กรมีความสามารถในการปรับตัว การสร้างสมรรถนะความยืดหยุ่นให้เกิดขึ้นสำหรับบุคลากรขององค์กรเป็นสิ่งสำคัญเช่นกัน
“ขอให้ท่านผู้มีส่วนเกี่ยวข้องกับการคิดค้นนวัตกรรมการบริหารและพัฒนาทรัพยากรมนุษย์ มีพลังแรงกาย พลังความคิด และมีความมุ่งมั่นในการรักษาคุณความดีและพัฒนากิจกรรมที่ดำเนินการอยู่ให้เกิดความเป็นเลิศยิ่งขึ้นไป” นายสุชาติ กล่าวในตอนท้าย
วันพุธที่ 2 ธันวาคม 2563
กรมธนารักษ์ขยายเวลาการรับจองเหรียญที่ระลึกพระคลัง ในพระคลังมหาสมบัติ 88 ปี กรมธนารักษ์ จนถึงวันที่ 9 ธันวาคม ศกนี้
กรมธนารักษ์ขยายเวลาการรับจองเหรียญที่ระลึกพระคลัง ในพระคลังมหาสมบัติ 88 ปี กรมธนารักษ์ จนถึงวันที่ 9 ธันวาคม 2563 เพื่อให้ข้าราชการและประชาชนได้สักการะบูชาพระคลัง ในพระคลังมหาสมบัติเพื่อเป็นขวัญกำลังใจ เป็นที่ยึดเหนียวจิตใจ และทั้วถึง
กรมธนารักษ์ขยายเวลาการรับจองเหรียญที่ระลึกพระคลัง ในพระคลังมหาสมบัติ 88 ปี กรมธนารักษ์ จนถึงวันที่ 9 ธันวาคม 2563 เพื่อให้ข้าราชการและประชาชนได้สักการะบูชาพระคลัง ในพระคลังมหาสมบัติเพื่อเป็นขวัญกำลังใจ เป็นที่ยึดเหนียวจิตใจ และได้มีเหรียญที่ระลึกดังกล่าวอย่างทั่วถึง
วันนี้ (1 ธันวาคม 2563) ณ กรมธนารักษ์ นายยุทธนา หยิมการุณ อธิบดีกรมธนารักษ์ เปิดเผยว่า ตามที่กรมธนารักษ์ได้เปิดให้จองเหรียญที่ระลึกพระคลัง ในพระคลังมหาสมบัติ 88 ปี กรมธนารักษ์ ตั้งแต่วันที่ 2 – 30 พฤศจิกายน 2563 นั้น เนื่องจากว่ามีข้าราชการและประชาชนยังมีความต้องการในการจองเหรียญที่ระลึกดังกล่าว เพื่อเก็บไว้เป็นที่ระลึกและสักการะบูชาพระคลัง ในพระคลังมหาสมบัติ อีกเป็นจำนวนมาก กรมธนารักษ์จึงขยายเวลาการรับจองต่อไปอีกจนถึง วันที่ 9 ธันวาคม 2563 โดยมีรายละเอียด ดังนี้
ชนิดเหรียญ ราคาจำหน่าย (บาท)
1. เหรียญเงินรมดำพ่นทรายพิเศษ เส้นผ่าศูนย์กลาง 32 มิลลิเมตร น้ำหนัก 18 กรัม ราคาจำหน่าย 3,000 บาท
2. เหรียญทองแดงรมดำพ่นทรายพิเศษ เส้นผ่าศูนย์กลาง 70 มิลลิเมตร น้ำหนัก 150 กรัม ราคาจำหน่าย 3,000 บาท
3. เหรียญทองแดง เส้นผ่าศูนย์กลาง 32 มิลลิเมตร น้ำหนัก 15 กรัม ราคาจำหน่าย 100 บาท
นายยุทธนาฯ กล่าวต่อว่า ผู้ที่สั่งจองเหรียญที่ระลึกพระคลัง ในพระคลังมหาสมบัติ 88 ปี กรมธนารักษ์ ยังถือเป็นส่วนหนึ่งในการช่วยเหลือสังคมผ่านการสั่งจองเหรียญ เนื่องด้วยกรมธนารักษ์จะนำเงินรายได้จากการจำหน่ายเหรียญที่ระลึกหลังหักค่าใช้จ่าย เพื่อใช้การสาธารณกุศลต่างๆ เช่น การทำนุบำรุงพระพุทธศาสนา การจัดซื้ออุปกรณ์ทางการแพทย์เพื่อช่วยเหลือผู้ยากไร้ การพัฒนาชุมชนให้มีความน่าอยู่ และส่งเสริมการศึกษาให้ผู้ด้อยโอกาสทางสังคม โดยกรมธนารักษ์ได้จัดพิธีเทวาภิเษก (พิธีอธิษฐานจิต) ณ พระอุโบสถ วัดโสธรวรารามวรวิหาร ในวันที่ 14 ธันวาคม 2563 เวลา 13.29 น. และสามารถทยอยจัดส่งเหรียญที่ระลึกดังกล่าวให้ผู้สั่งจองได้ตั้งแต่วันที่ 16 ธันวาคม 2563 เป็นต้นไป
สำหรับผู้ที่สนใจสั่งจองเหรียญที่ระลึกดังกล่าว กรมธนารักษ์จองได้ที่ กองบริหารการคลัง กองกษาปณ์ กองบริหารเงินตรา กองส่งเสริมและพัฒนาทรัพย์สินมีค่าของรัฐ หน่วยงานส่วนกลางของกรมธนารักษ์ และสำนักงานธนารักษ์พื้นที่ 76 พื้นที่ ทั่วประเทศ สอบถามรายละเอียดเพิ่มเติมได้ที่ โทร. 02-059-4999 นายยุทธนากล่าวในตอนท้าย
วันพุธที่ 2 ธันวาคม 2563
บีโอไอร่วมผลักดันให้ประเทศเป็นศูนย์กลางธุรกิจ Life Science
บีโอไอร่วมผลักดันให้ประเทศเป็นศูนย์กลางธุรกิจ Life Science
บีโอไอร่วมผลักดันให้ประเทศเป็นศูนย์กลางธุรกิจ Life Science
นางสาวซ่อนกลิ่น พลอยมี ที่ปรึกษาด้านการลงทุน สำนักงานคณะกรรมการส่งเสริมการลงทุน (บีโอไอ) (กลาง) พร้อมด้วยทีมผู้บริหารของบีโอไอ ร่วมหารือกับกลุ่ม Thailand Life Science Cluster นำโดย ศูนย์ความเป็นเลิศด้านชีววิทยาศาสตร์ (องค์การมหาชน) หรือ TCELs สมาคม Thai Bio และผู้ประกอบการชั้นนำด้านธุรกิจ Life Scienceเพื่อหารือแนวทางส่งเสริมและผลักดันให้ประเทศไทย เป็นศูนย์กลางด้านการลงทุนในธุรกิจ Life Science ณ สำนักงานคณะกรรมการส่งเสริมการลงทุน ถนนวิภาวดีรังสิต เมื่อเร็วๆ นี้
วันพฤหัสบดีที่ 3 ธันวาคม 2563
“สุชาติ” รับข้อเสนอ7 เรื่องเพื่อการปรับปรุงคุณภาพชีวิตผู้ใช้แรงงาน จากสมาพันธ์แรงงานรัฐวิสาหกิจสัมพันธ์
“สุชาติ” นำทีมผู้บริหารกระทรวงแรงงานรับหนังสือข้อเสนอ 7 เรื่อง เพื่อการปรับปรุงคุณภาพชีวิตผู้ใช้แรงงานจากสมาพันธ์แรงงานรัฐวิสาหกิจสัมพันธ์ (สรส.) พร้อมมอบกรมสวัสดิการและคุ้มครองแรงงาน (กสร.) รับช่วงต่อ ไปประสานหน่วยงานที่เกี่ยวข้องพิจารณาดำเนินการ
นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วยคณะผู้บริหารกระทวงแรงงาน รับหนังสือข้อเสนอเพื่อการปรับปรุงคุณภาพชีวิตผู้ใช้แรงงาน 7 เรื่อง จากสมาพันธ์แรงงานรัฐวิสาหกิจสัมพันธ์ (สรส.) ที่นำมาโดย นายสาวิทย์ แก้วหวาน เลขาธิการสมาพันธ์แรงงานรัฐวิสาหกิจสัมพันธ์ และคณะรวม 60 คน พร้อมกันยื่นหนังสือบริเวณโถงอาคารกระทรวงแรงงาน ซึ่งข้อเสนอดังกล่าวประกอบด้วย (1) การปรับเพิ่มสิทธิลาคลอดบุตรจากเดิม 90 วันเป็นไม่เกิน120 วัน (2) การจ่ายเงินเพื่อตอบแทนความชอบให้แก่ลูกจ้าง กรณีเสียชีวิตก่อนการเกษียณอายุ (3) การปรับปรุงสัดส่วนของคณะอนุกรรมการที่แต่งตั้งโดย คณะกรรมการแรงงานรัฐวิสาหกิจสัมพันธ์ให้มีสัดส่วนเท่ากัน (4) การกำหนดให้วันหยุดพิเศษตามมติคณะรัฐมนตรีเป็นวันหยุดตามกฎหมาย (5) การแก้ไขปรับปรุงประกาศคณะกรรมการแรงงานรัฐวิสาหกิจสัมพันธ์ เรื่องการจ่ายเงินทดแทน (6) การแก้ไขปัญหากองทุนสำรองเลี้ยงชีพ และให้นายจ้างจ่ายเงินสมทบร้อยละ 15 (เต็มเพดาน) และสุดท้าย (7) ขอให้ทบทวนร่างพระราชบัญญัติแรงงานรัฐวิสาหกิจสัมพันธ์ พ.ศ.... ทั้งนี้ ได้มอบหมายให้กรมสวัสดิการและคุ้มครองแรงงาน (กสร.) รับช่วงไปพิจารณาดำเนินการต่อ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวต่อไปว่า หลังจากนี้กรมจะได้นำข้อเสนอของสมาพันธ์แรงงานรัฐวิสาหกิจสัมพันธ์นำเสนอต่อคณะกรรมการแรงงานรัฐวิสาหกิจสัมพันธ์ ซึ่งต้องประสานกับหน่วยงานอื่น ๆ ที่มีส่วนเกี่ยวข้องให้ร่วมกันพิจารณาแนวทางการดำเนินการตามข้อเสนอดังกล่าวต่อไป
วันพฤหัสบดีที่ 3 ธันวาคม 2563
กกจ. ติวเข้มเจ้าหน้าที่ ด้านการป้องกันและปราบปรามผู้มีพฤติการณ์หลอกลวงคนหางานผ่านสื่อสังคมออนไลน์
กรมการจัดหางาน จัดฝึกอบรมโครงการคุ้มครองป้องกันการหลอกลวงและลักลอบไปทำงานต่างประเทศ ประจำปีงบประมาณ พ.ศ. 2564 หลักสูตรการอบรมเจ้าหน้าที่ที่ปฏิบัติงานด้านการป้องกันและปราบปรามผู้มีพฤติการณ์หลอกลวงคนหางาน (ขั้นพื้นฐาน)
เน้นเพิ่มความรู้ด้านกฎหมายและทักษะที่จำเป็นในการปฏิบัติงาน ให้รู้เท่าทันกลโกงสาย/นายหน้าเถื่อน โดยเฉพาะการหลอกลวงคนหางานไปทำงานในต่างประเทศผ่านเครือข่ายสังคมออนไลน์ ระหว่างวันที่ 1 – 3 ธันวาคม 2563 ณ โรงแรม เดอะ พาลาสโซ ถนนรัชดาภิเษก เขตดินแดง กรุงเทพมหานคร
นายสุชาติ พรชัยวิเศษกุล อธิบดีกรมการจัดหางาน เปิดเผยว่า ปัญหาการหลอกลวงคนหางานและลักลอบไปทำงานต่างประเทศเป็นปัญหาที่มีความจำเป็นต้องเร่งดำเนินการป้องกันและแก้ไขอย่างจริงจัง เนื่องจากความเจริญก้าวหน้าทางเทคโนโลยีการสื่อสาร และสื่อสังคมออนไลน์ได้มีผู้ใช้อย่างกว้างขวาง ส่งผลให้สาย/นายหน้าจัดหางานเถื่อน ใช้ช่องทางสื่อสังคมออนไลน์ เช่น เฟซบุ๊กและไลน์ ในการโฆษณาการจัดหางานไปทำงานต่างประเทศ ซึ่งผู้ถูกหลอกลวงจะต้องเสียเงินค่าใช้จ่าย โดยที่ไม่ทราบว่าใครเป็นเจ้าของเฟซบุ๊กหรือไลน์ การหลอกลวงมีความแยบยลและซับซ้อนมากขึ้น ดังนั้น เจ้าหน้าที่ที่ปฏิบัติงานด้านการคุ้มครองคนหางานของกรมการจัดหางาน จะต้องก้าวทันกับลักษณะ รูปแบบการหลอกลวงคนหางานผ่านสื่อสังคมออนไลน์ การรวบรวมเอกสารหลักฐาน การวินิจฉัยคำร้องทุกข์ การรายงานการสืบสวน การร้องทุกข์กล่าวโทษผู้กระทำความผิดตามพระราชบัญญัติจัดหางานและคุ้มครองคนหางาน พ.ศ.2528 และที่แก้ไขเพิ่มเติม โดยจะต้องมีความละเอียด รอบคอบ และมีทักษะด้านการสืบข้อมูลทางสื่อสังคมออนไลน์มากขึ้น
“กรมการจัดหางาน จึงได้จัดฝึกอบรมเจ้าหน้าที่ผู้ปฏิบัติงานด้านการป้องกันและปราบปรามผู้มีพฤติการณ์หลอกลวงคนหางาน ผ่านเครือข่ายอินเตอร์เน็ตและสี่อสังคมออนไลน์ ทั้งจากสำนักงานจัดหางานกรุงเทพมหานครพื้นที่ 1 – 10 สำนักงานจัดหางานจังหวัด และกองทะเบียนจัดหางานกลางและคุ้มครองคนหางาน โดยวิทยากรจากกองบังคับการปราบปรามการกระทำความผิดเกี่ยวกับอาชญากรรมทางเทคโนโลยี สำนักงานตำรวจแห่งชาติ และกองนิติการ กรมการจัดหางาน เพื่อเสริมสร้างทักษะความรู้ความสามารถด้านการป้องกันและปราบปรามการหลอกลวงคนหางานให้ทันต่อสถานการณ์ มีการประสานความร่วมมือระหว่างเจ้าหน้าที่แต่ละพื้นที่ในด้านการแลกเปลี่ยนข้อมูลหรือ เบาะแสผู้มีพฤติการณ์หลอกลวงคนหางาน เพื่อหาแนวทางป้องกัน โดยประสานความร่วมมือกับคนหางาน ผู้นำชุมชน และประชาชนอย่างต่อเนื่อง” นายสุชาติฯ กล่าว
ทั้งนี้ ผู้ที่สนใจจะไปทำงานในต่างประเทศต้องเดินทางไปทำงานอย่างถูกต้องตามกฎหมาย และควรศึกษาข้อมูลเกี่ยวกับตำแหน่งงาน ค่าจ้าง รายละเอียดเงื่อนไขในการทำงาน และประเทศที่จะไปก่อนตัดสินใจจ่ายเงินให้กับผู้ใด โดยขอรับคำปรึกษาหรือร้องทุกข์ขอความช่วยเหลือได้ที่ สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1-10 และกองทะเบียนจัดหางานกลางคุ้มครองคนหางาน หรือที่สายด่วนกระทรวงแรงงาน โทร.1506 กด 2 กรมการจัดหางาน
วันพุธที่ 2 ธันวาคม 2563
ดีอีเอส  ร่วมหารือนักวิชาการ  kick-off จัดทำร่างกฎหมายลำดับรองภายใต้ พ.ร.บ.คุ้มครองข้อมูลส่วนบุคคล พ.ศ. 2562
ดีอีเอส  ร่วมหารือนักวิชาการ  kick-off จัดทำร่างกฎหมายลำดับรองภายใต้ พ.ร.บ.คุ้มครองข้อมูลส่วนบุคคล พ.ศ. 2562
เมื่อวันที1ธันวาคม2563นายภุชพงค์โนดไธสงรองปลัดกระทรวงดิจิทัลเพื่อเศรษฐกิจและสังคม ทำหน้าที่เลขาธิการคณะกรรมการคุ้มครองข้อมูลส่วนบุคคลเป็นประธานเปิดการประชุมเริ่มต้นโครงการ(kick - off)การจัดทำร่างกฎหมายลำดับรองภายใต้พระราชบัญญัติคุ้มครองข้อมูลส่วนบุคคลพ.ศ. 2562โดยมีคณะอาจารย์ที่ปรึกษาจากศูนย์บริการวิชาการแห่งจุฬาลงกรณ์มหาวิทยาลัยนำเสนอกรอบแนวคิดและแผนการดำเนินงาน ณห้องประชุม802ชั้น8สำนักงานปลัดกระทรวงดิจิทัลเพื่อเศรษฐกิจและสังคมในการนี้ที่ประชุมร่วมพิจารณาถึงหลักเกณฑ์ในการแบ่งกลุ่มการจัดทำกฎหมายลำดับรองตามหลักการMulti-Criteria Analysisเพื่อคัดเลือกประเด็นที่จำเป็นเร่งด่วนและมีผลกระทบกับสิทธิของประชาชนและการเตรียมความพร้อมของผู้ประกอบการเพื่อมาจัดทำร่างประกาศที่เกี่ยวข้องก่อนโดยคาดว่าร่างประกาศในกลุ่มที่จำเป็นและเร่งด่วนที่สุดจะสามารถจัดให้มีการรับฟังความคิดเห็นกลุ่มย่อยได้ในช่วงปลายมกราคม2564
***********
วันพุธที่ 2 ธันวาคม 2563
ผู้มีบัตรสวัสดิการแห่งรัฐเตรียมเฮ ก.แรงงาน จับมือ ก.คลัง ติดอาวุธแก้จน
กระทรวงแรงงาน เตรียมจับมือ กระทรวงการคลัง กำหนดมาตรการช่วยเหลือผู้มีบัตรสวัสดิการแห่งรัฐ ติดอาวุธแก้จน  สร้างอาชีพและมีรายได้ที่มั่นคง
วันที่ 2 ธันวาคม 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า เมื่อสัปดาห์ที่ผ่านมา ได้หารือแนวทางการขับเคลื่อนมาตรการพัฒนาคุณภาพชีวิตของผู้ใช้แรงงานที่มีบัตรสวัสดิการแห่งรัฐร่วมกับนายอาคม เติมพิทยาไพสิฐ รัฐมนตรีว่าการกระทรวงการคลัง รวมถึงหารือแนวทางการจัดทำโครงการสร้างความรู้ สร้างสัมมาชีพ ยกระดับทักษะ และหางานให้ผู้มีบัตรสวัสดิการแห่งรัฐ ทั้งที่อยู่ในภาคการเกษตรและนอกภาคการเกษตรให้ตรงกับความต้องการของตลาดแรงงาน รวมถึงโครงการให้ความรู้ด้านการเงินและดิจิทัล เพื่อยกระดับผู้มีบัตรสวัสดิการแห่งรัฐ ให้เป็นแรงงานคุณภาพที่มีอาชีพที่มั่นคงและพ้นเส้นความยากจน ณ ห้องประชุมรัฐมนตรีว่าการกระทรวงการคลัง ชั้น 3 อาคารสำนักงานปลัดกระทรวงการคลัง
รมช. แรงงาน กล่าวต่อว่า สืบเนื่องจากที่รัฐบาลภายใต้การนำของพลเอก ประยุทธ์ จันทร์โอชา นายกรัฐมนตรี ได้ดำเนินโครงการลงทะเบียนเพื่อสวัสดิการแห่งรัฐและมาตรการพัฒนาคุณภาพชีวิตผู้มีบัตรสวัสดิการแห่งรัฐเมื่อปี 2560-2561 และมีแนวโน้มจะเปิดรับลงทะเบียนเพื่อสวัสดิการแห่งรัฐอีกครั้งในช่วงต้นปี 2564 โดยในครั้งนี้ กระทรวงแรงงานมีแนวทางที่จะขับเคลื่อนร่วมกับหน่วยงานต่าง ๆ เช่น กระทรวงเกษตรและสหกรณ์ กระทรวงพาณิชย์ กระทรวงมหาดไทย กระทรวงดิจิทัลเพื่อเศรษฐกิจและจังคม กระทรวงศึกษาธิการ และกระทรวงการคลัง เป็นต้น เพื่อบูรณาการการทำงานร่วมกัน ตั้งแต่การฝึกอาชีพ เพื่อสร้างองค์ความรู้ทั้งด้านการเงินและดิจิทัล ให้มีความรู้และทักษะในการประกอบอาชีพ เป็นการ “สอนหาปลา” แทนการให้ปลา รวมถึงหางานและตลาดที่เหมาะสมให้แก่ผู้มีบัตรสวัสดิการแห่งรัฐที่อยู่ในวัยแรงงาน เป็นการ “ให้เบ็ดตกปลา” นอกจากนี้ ยังประสานกับเครือข่ายจัดหาแหล่งเงินทุน อาทิ บรรษัทประกันสินเชื่ออุตสาหกรรมขนาดย่อม (บสย.) และธนาคารพาณิชย์ เพื่อสนับสนุนให้กลุ่มบุคคลดังกล่าวมีอาชีพที่มั่นคงและหลุดพ้นจากความยากจน ภายใต้แนวคิด “สร้าง ยก ให้ รวมไทยสร้างชาติ”
“แรงงานทุกกลุ่มเป้าหมายควรได้รับโอกาสอย่างเท่าเทียมกัน โดยเฉพาะกลุ่มเปราะบาง เช่น ผู้มีบัตรสวัสดิการแห่งรัฐ ผู้สูงอายุ คนพิการ แลผู้ต้องขัง ซึ่งกระทรวงแรงงานจะเดินหน้าให้การช่วยเหลือดูแลอย่างเต็มที่ คนที่มีงานทำอยู่แล้วมีรายได้เพิ่มขึ้น และคนที่ว่างงานต้องมีงานทำ ซึ่งการจะก้าวไปถึงความมุ่งหมายนั้นได้จึงต้องเริ่มต้นจากเพิ่มทักษะ ความรู้ ความสามารถ” รมช.แรงงาน กล่าวในท้ายสุด
วันพุธที่ 2 ธันวาคม 2563
นายกฯ กำชับคุมเข้มห้ามลักลอบเข้าเมืองตามช่องทางธรรมชาติ และสั่งควบคุมมาตรการ ASQ คลายกังวลประชาชน
นายกฯ กำชับคุมเข้มห้ามลักลอบเข้าเมืองตามช่องทางธรรมชาติ และสั่งควบคุมมาตรการ ASQ คลายกังวลประชาชน
วันนี้ (วันพุธที่ 2 ธันวาคม 2563) นายประทีป กีรติเรขา รองเลขาธิการนายกรัฐมนตรีฝ่ายการเมือง ในฐานะหัวหน้าสำนักงานเลขาธิการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเป็นห่วง และสั่งกำชับเจ้าหน้าที่ประจำเขตแดนเฝ้าระวังไม่ให้มีการลักลอบเข้าเมืองตามช่องทางธรรมชาติอย่างเข้มงวด การลักลอบเข้าเมืองถือเป็นความผิดตามกฎหมาย โดยเฉพาะอย่างยิ่งบริเวณจังหวัด เชียงราย เชียงใหม่ พร้อมกำชับมาตรการการจัดการ สถานที่กักตัวทางเลือกแห่งรัฐสำหรับชาวต่างชาติ ASQ ให้ประชาชนเชื่อมั่น มั่นใจ ทั้งนี้ ยืนยันว่ารัฐบาลยังสามารถควบคุมสถานการณ์ได้เป็นอย่างดี
นายประทีปฯ ยืนยันว่า ต่อกรณีผู้ป่วยหญิงไทยที่ตรวจพบว่ามีการติดเชื้อโควิด-19 ได้ส่งตัวไปรักษาและติดตามกลุ่มเสี่ยงที่สัมผัสใกล้ชิดผู้ป่วย เพื่อตรวจคัดกรองโรคแล้ว กว่า 100 ราย ซึ่งยังไม่พบว่ามีผู้ป่วยเพิ่มเติม ในส่วนของประชาชน และอาสาสมัครสาธารณสุข ขอให้ช่วยกันดูแลหมู่บ้าน ชุมชน ของตน หากพบคนแปลกหน้า ต้องตรวจสอบว่าเดินทางเข้าสู่ประเทศไทยอย่างถูกกฎหมายหรือไม่ ผ่านกระบวนการควบคุมโรคอย่างถูกต้องหรือไม่ ซึ่งตามมาตรการป้องกันและสกัดกั้นผู้หลบหนีเข้าเมืองโดยผิดกฎหมายนั้น รัฐบาลได้ตั้งจุดตรวจ จุดสกัดเพิ่มเติม ดำเนินการตรวจคัดกรองบุคคลอย่างเข้มงวดจึงขอให้ประชาชนไม่ต้องเป็นกังวล แต่เป็นกำลังสำคัญของรัฐในการช่วยกันสอดส่องดูแล
ในส่วนของมาตรการจัดสถานที่กักตัวทางเลือกแห่งรัฐสำหรับชาวต่างชาติ (Alternative State Quarantine : ASQ) นายประทีปฯ กล่าวว่า นายกรัฐมนตรีมีความห่วงใยต่อข้อห่วงกังวลของประชาชนในพื้นที่ โดยได้สั่งการให้เจ้าหน้าที่ที่เกี่ยวข้องทุกภาคส่วนปฏิบัติหน้าที่อย่างรัดกุม เพื่อความปลอดภัยของทุกคน โดยขณะนี้โรงแรมที่อยู่ในส่วนของ ASQ มีจำนวน กว่า 100 แห่ง ซึ่งเป็นการทำงานร่วมกันระหว่างกระทรวงสาธารณสุข กระทรวงการท่องเที่ยวและกีฬา และการท่องเที่ยวแห่งประเทศไทย จึงขอให้ประชาชนคลายความกังวล ไม่ตระหนก พร้อมท่องเที่ยวอย่างผ่อนคลายในช่วง High Season
นายประทีปฯ ย้ำชัดว่า ไทยดำเนินการตามมาตรการอย่างเคร่งครัดมาโดยตลอด มีการจัดการตามมาตรการที่ดี ได้รับการยอมรับจากทั่วโลก จนทำให้ประเทศไทยตั้งมั่นได้เร็วในการป้องกัน ควบคุมการแพร่ระบาดของโรคโควิด-19 ไทยจึงพร้อมเริ่มดำเนินนโยบายเพื่อฟื้นฟูเศรษฐกิจ จึงขอให้ประชาชนมั่นใจ รัฐบาลควบคุมสถานการณ์ได้ไม่มีประเด็นน่าห่วงกังวล
วันพุธที่ 2 ธันวาคม 2563
ดีอีเอส หารือความร่วมมือทวิภาคี ไทย – จีน และการเตรียมความพร้อมการประชุมสมัชชาใหญ่ ครั้งที่ 15 ผ่านระบบ e-conference
ดีอีเอส หารือความร่วมมือทวิภาคี ไทย – จีน และการเตรียมความพร้อมการประชุมสมัชชาใหญ่ ครั้งที่ 15 ผ่านระบบ e-conference
เมื่อวันที่1ธันวาคม2563 (เวลาประเทศไทย)นางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมได้หารือผ่านระบบe-conferenceกับนายLiu Zipingรองอธิบดีฝ่ายความร่วมมือระหว่างประเทศจากสาธารณรัฐประชาชนจีนในเรื่องความร่วมมือทวิภาคีระหว่างไทย–จีนและความมือในระดับภูมิภาคนอกจากนี้ยังได้มีการหารือเพื่อเตรียมความพร้อมสำหรับการประชุมสมัชชาใหญ่ครั้งที่15ซึ่งจะมีขึ้นระหว่างวันที่3 – 5ธันวาคม2563ณสำนักงานใหญ่องค์การโทรคมนาคมแห่งเอเชียและแปซิฟิก(APT)กรุงเทพมหานคร
************
วันพุธที่ 2 ธันวาคม 2563
ธ.ก.ส. ดำเนินมาตรการคู่ขนานเพื่อรักษาเสถียรภาพราคาข้าว
ธ.ก.ส.เปิดโครงการสินเชื่อชะลอขายข้าวเปลือก ฟรีดอกเบี้ย 5 ด. และสินเชื่อรวบรวมข้าวโดยสถาบันเกษตรกร อัตราดอกเบี้ยร้อยละ 1/ปี วงเงินรวมกว่า 30,000 ลบ. เพื่อช่วยเหลือเกษตรกรในการเก็บรักษาข้าวเปลือกและรักษาเสถียรภาพด้านราคาข้าวไม่ให้ตกต่ำในช่วงผลผลิตออก
ธ.ก.ส. เปิดโครงการสินเชื่อชะลอขายข้าวเปลือก ฟรีดอกเบี้ย 5 เดือน และสินเชื่อรวบรวมข้าวโดยสถาบันเกษตรกร อัตราดอกเบี้ยร้อยละ 1 ต่อปี วงเงินรวมกว่า 30,000 ล้านบาท เพื่อช่วยเหลือเกษตรกรในการเก็บรักษาข้าวเปลือกและรักษาเสถียรภาพด้านราคาข้าวไม่ให้ตกต่ำในช่วงที่ผลผลิตออกสู่ตลาดเป็นจำนวนมาก
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี เมื่อวันที่ 3 พฤศจิกายน 2563 ที่เสนอโดยกระทรวงพาณิชย์ และมติคณะกรรมการ ธ.ก.ส. เมื่อวันที่ 20 สิงหาคม และ 26 พฤศจิกายน 2563 ได้เห็นชอบให้ ธ.ก.ส. สนับสนุนการจ่ายเงินในโครงการประกันรายได้เกษตรกรผู้ปลูกข้าว เพื่อช่วยเหลือให้เกษตรกรได้รับผลตอบแทนที่เหมาะสม เป็นธรรม คุ้มค่ากับการผลิต และโครงการสนับสนุนค่าบริหารจัดการและพัฒนาคุณภาพผลผลิตเพื่อลดต้นทุนการผลิตให้กับเกษตรกรที่ขึ้นทะเบียนผู้ปลูกข้าว ปีการผลิต 2563/64 กับกรมส่งเสริมการเกษตร กระทรวงเกษตรและสหกรณ์ไปแล้วนั้น
เพื่อเป็นการดูแลรักษาเสถียรภาพราคาข้าวเปลือก ช่วยให้เกษตรกรผู้ปลูกข้าวมีรายได้ที่มั่นคง รัฐบาลได้มอบหมายให้ ธ.ก.ส. ดำเนินโครงการภายใต้มาตรการคู่ขนานเพื่อให้ความช่วยเหลือด้านเงินทุน จำนวน 2 โครงการ ประกอบด้วย โครงการสินเชื่อชะลอการขายข้าวเปลือกนาปี ปีการผลิต 2563/64 เพื่อให้เกษตรกรมีเงินทุนหมุนเวียนระหว่างชะลอการขายข้าว ไม่ต้องเร่งขายในช่วงที่ราคาตกต่ำ โดยมีเป้าหมายการจ่ายสินเชื่อจำนวน 1.5 ล้านตันข้าวเปลือก ณ ความชื้นไม่เกินร้อยละ 15 สิ่งเจือปนไม่เกินร้อยละ 2 ซึ่งข้าวเปลือกชนิดสีได้ต้นข้าวต่ำกว่า 20 กรัม ไม่รับเข้าร่วมโครงการ และข้าวหอมมะลิจะมีเมล็ดข้าวแดงได้ไม่เกินร้อยละ 0.5 (ไม่เกิน 22 เมล็ดใน 100 กรัม) กำหนดวงเงินสินเชื่อต่อตัน ดังนี้ ข้าวเปลือกหอมมะลิในเขต 23 จังหวัด ตั้งแต่ 10,400 – 11,000 บาท/ตัน ข้าวหอมมะลินอกเขต 23 จังหวัด ตั้งแต่ 8,900 – 9,500 บาท/ตัน ข้าวเจ้า 5,400 บาท/ตัน ข้าวหอมปทุม 7,300 บาท/ตัน และข้าวเหนียว 8,600 บาท/ตัน วงเงินรวม 15,284 ล้านบาท โดยเกษตรกรกู้ได้รายละไม่เกิน 300,000 บาท สหกรณ์การเกษตรแห่งละไม่เกิน 300 ล้านบาท กลุ่มเกษตรกรแห่งละไม่เกิน 20 ล้านบาท และวิสาหกิจชุมชนแห่งละไม่เกิน 5 ล้านบาท เริ่มตั้งแต่บัดนี้ถึง 28 กุมภาพันธ์ 2564 และภาคใต้ตั้งแต่เดือนมีนาคม – 31 กรกฎาคม 2564 กำหนดชำระคืนเงินกู้ภายใน 5 เดือนนับถัดจากเดือนที่รับเงินกู้ โดยไม่มีอัตราดอกเบี้ย
และโครงการสินเชื่อเพื่อรวบรวมข้าวและสร้างมูลค่าเพิ่มโดยสถาบันเกษตรกร ปีการผลิต 2563/64 เพื่อช่วยให้สถาบันเกษตรกรเข้ามามีบทบาทในการช่วยดูดซับปริมาณข้าวเปลือกในตลาดโดยรวบรวมและรับซื้อข้าวจากสมาชิกและเกษตรกรทั่วไป นำมาเก็บรักษาตามเกณฑ์มาตรฐาน เพื่อรอการขายหรือนำมาแปรรูปเพื่อสร้างมูลค่าเพิ่ม วงเงินรวม 15,000 ล้านบาท อัตราดอกเบี้ยร้อยละ 1 ต่อปี โดยสถาบันเกษตรกรจะได้รับวงเงินกู้ตามศักยภาพ แผนธุรกิจ และไม่เกินวงเงินที่นายทะเบียนกำหนด ระยะเวลาตั้งแต่บัดนี้ถึง 30 กันยายน 2564 กำหนดระยะเวลาชำระหนี้เงินกู้ตามรอบธุรกิจแต่ไม่เกิน 31 ธันวาคม 2564 ซึ่งเกษตรกรหรือสถาบันเกษตรกรที่สนใจสามารถติดต่อสอบถามรายละเอียดเพิ่มเติมได้ที่ ธ.ก.ส. ทุกสาขาทั่วประเทศ หรือโทร Call Center 02 555 0555
วันพุธที่ 2 ธันวาคม 2563
ตัวแทนกลุ่มธรรมาภิบาลและสมาชิกสหกรณ์ออมทรัพย์สโมสรรถไฟ เข้าพบ รมช.มนัญญา
ตัวแทนกลุ่มธรรมาภิบาลและสมาชิกสหกรณ์ออมทรัพย์สโมสรรถไฟ เข้าพบ รมช.มนัญญา เพื่อแสดงความขอบคุณกรณีไฟเขียวดำเนินคดีกับอดีตคณะกรรมการที่ทุจริต
น.ส.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ อนุญาตให้ตัวแทนกลุ่มธรรมาภิบาลและสมาชิกสหกรณ์ออมทรัพย์สโมสรรถไฟ เข้าพบเพื่อแสดงความขอบคุณ สืบเนื่องจากเมื่อเดือนที่ผ่านมาได้ประสานกับสำนักงานสอบสวนคดีพิเศษ (ดีเอสไอ) ให้หารือร่วมกับกรมส่งเสริมสหกรณ์และกรมตรวจบัญชีสหกรณ์ เพื่อให้มีการเร่งดำเนินคดีกับอดีตกรรมการสหกรณ์สโมสรรถไฟจำกัด (สอ.สรฟ.) ที่มีการทุจริตทำให้สหกรณ์เสียหายกว่า 2,285 ล้านบาท และได้สั่งการให้ดำเนินการกับทุกคนที่ทุจริต
รมช.มนัญญา กล่าวว่า เป็นความตั้งใจของตนที่ต้องการเข้ามาแก้ไขปัญหานี้ ซึ่งได้สั่งการให้หน่วยงานที่เกี่ยวข้องรวบรวมเอกสารและติดตามเรื่องอย่างใกล้ชิดและให้เกิดผลสัมฤทธิ์ผล เพื่อไม่ให้เกิดการถ่ายเททรัพย์ ทางดีเอสไอจะได้สามารถจัดการยึดทรัพย์ได้ โดยพร้อมให้ความร่วมมือกับดีเอสไอเป็นอย่างดี ให้ประสานด้วยวาจาเพื่อความรวดเร็ว เพื่อให้ความเป็นธรรมและช่วยเหลือสมาชิกที่ได้รับความเดือดร้อน อีกทั้งสนับสนุนให้สมาชิกมีส่วนร่วมในกระบวนการบริหารจัดการสหกรณ์ สามารถแสดงความคิดเห็นได้ ยึดนโยบายโปร่งใสให้สมาชิกมีบทบาทร่วมกันตรวจสอบ โดยท่านนายกรัฐมนตรี พลเอกประยุทธ์ จันทร์โอชา ก็ได้แสดงความห่วงใยถึงเรื่องนี้ด้วย
รมช.มนัญญา กล่าวเพิ่มเติมว่า กระทรวงเกษตรและสหกรณ์ พร้อมส่งเสริมการสร้างความรู้ความเข้าใจ และการให้ข้อมูลที่ถูกต้องแก่ประธานและสมาชิกสหกรณ์ โดยจัดสรรงบประมาณและผู้เชี่ยวชาญในการจัดอบรม ประชุม สัมมนา ซึ่งความรู้เป็นสิ่งสำคัญมาก เพราะจะช่วยแก้ไขปัญหาระยะยาวได้
กลุ่มโฆษกและวิเคราะห์ข่าว
กองเกษตรสารนิเทศ
สำนักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
วันพุธที่ 2 ธันวาคม 2563
ดีอีเอส จัดสัมมนา" สร้างการรับรู้ เพื่อรู้เท่าทันและรับมือกับข่าวปลอม " ครั้งที่ 4 กระตุ้นประชาชนรู้ทันสื่อในยุคดิจิทัล
ดีอีเอส จัดสัมมนา" สร้างการรับรู้ เพื่อรู้เท่าทันและรับมือกับข่าวปลอม " ครั้งที่ 4 กระตุ้นประชาชนรู้ทันสื่อในยุคดิจิทัล
วันพุธที่2ธันวาคม2563นายภุชพงค์โนดไธสงรองปลัดกระทรวงดิจิทัลเพื่อเศรษฐกิจและสังคมเป็นวิทยากรร่วมเสวนา"สร้างการรับรู้เพื่อรู้เท่าทันและรับมือกับข่าวปลอม"ภายใต้โครงการศูนย์ประสานงานและแก้ไขปัญหาข่าวปลอมครั้งที่4 ณห้องกรุงศรีอยุธยา2โรงแรมกรุงศรีริเวอร์จังหวัดพระนครศรีอยุธยา โดยมีผู้ร่วมสัมมนาจากบริษัททีโอทีจำกัด(มหาชนคณะผู้บริหารส่วนราชการ บุคลากรทางการแพทย์บุคลากรทางการศึกษาภาคเอกชนภาคประชาชนผู้แทนสมาคมวิทยุสมัครเล่นและสื่อมวลชนร่วมงานทั้งนี้เพื่อให้เกิดความเข้าใจในกระบวนการตรวจสอบข่าวปลอมศูนย์ประสานงานและแก้ไขปัญหาข่าวปลอม(Anti Fake News Center: AFNC)นับเป็นอีกกิจกรรมที่สร้างการรับรู้ต่อกลุ่มเป้าหมายและประชาชนทั่วไปรู้เท่าทันเข้าใจในกระบวนการตรวจสอบข่าวปลอมรวมทั้งสามารถรับมือกับข่าวปลอมได้ซึ่งศูนย์ฯเน้นข่าวที่มีผลกระทบต่อความปลอดภัยในชีวิตและทรัพย์สินของประชาชน4กลุ่มข่าวคือ
(1)กลุ่มภัยพิบัติ(น้ำท่วมแผ่นดินไหวเขื่อนแตกสึนามิไฟไหม้)
(2)กลุ่มเศรษฐกิจการเงินการธนาคาร/หุ้น
(3)กลุ่มผลิตภัณฑ์สุขภาพวัตถุอันตรายเครื่องสำอางรวมถึงสินค้าและบริการที่ผิดกฎหมายอื่น
(4)กลุ่มนโยบายรัฐบาล/ข่าวสารทางราชการ/ความสงบเรียบร้อยของสังคม/ขัดต่อศีลธรรมอันดีและความมั่นคงภายในประเทศ
*************
วันพุธที่ 2 ธันวาคม 2563
รัฐมนตรีว่าการกระทรวงเกษตรและสหกรณ์ ติดตามนายกรัฐมนตรี ตรวจราชการในพื้นที่จังหวัดสมุทรสงคราม
รัฐมนตรีว่าการกระทรวงเกษตรและสหกรณ์ ติดตามนายกรัฐมนตรี ตรวจราชการในพื้นที่จังหวัดสมุทรสงคราม
นายเฉลิมชัยศรีอ่อนรัฐมนตรีว่าการกระทรวงเกษตรและสหกรณ์พร้อมด้วยนายทองเปลวกองจันทร์ปลัดกระทรวงเกษตรและสหกรณ์และผู้บริหารกระทรวงเกษตรและสหกรณ์ลงพื้นที่ติดตามพลเอกประยุทธ์จันทร์โอชานายกรัฐมนตรีเยี่ยมชมการท่องเที่ยวชุมชนณวิสาหกิจชุมชนริมคลองโฮมสเตย์ณหมู่ที่6ต.บ้านปรกอ.เมืองจ.สมุทรสงครามโดยมีผู้ว่าราชการจังหวัดสมุทรสงครามกล่าวต้อนรับและประธานกลุ่มวิสาหกิจชุมชนริมคลองโฮมสเตย์กล่าวรายงานสรุปการดำเนินกิจกรรมของกลุ่มวิสาหกิจชุมชนริมคลองโฮมสเตย์ซึ่งได้รับรางวัลหมู่บ้านท่องเที่ยวชนบทพร้อมเยี่ยมชมการดำเนินกิจกรรมท่องเที่ยวชุมชนกิจกรรมโคกหนองนาโมเดลกิจกรรมทำเกลือสปา(ตนย่ำเกลือ)การทำน้ำหวานจากดอกมะพร้าว(SYRUP)การบริหารจัดการน้ำสะอาดคลองผีหลอกบ้านพักริมคลองโฮมสเตย์และผลิตภัณฑ์ของกลุ่มวิสาหกิจชุมชนริมคลองโฮมสเตย์
จากนั้นนายกรัฐมนตรีและคณะได้เดินทางไปเยี่ยมชมการดำเนินกิจกรรมของหมู่บ้านรางวัลพระราชทานหมู่บ้านเศรษฐกิจพอเพียง“อยู่เย็นเป็นสุข”บ้านคลองวัวณหมู่ที่5หมู่บ้านคลองวัวต.เหมืองใหม่อ.อัมพวาโดยมีผู้ช่วยผู้ใหญ่บ้านหมู่ที่5กล่าวรายงานการจัดทำแผนชุมชนการพัฒนาหมู่บ้านคลองวัวและกิจกรรมของกลุ่มวิสาหกิจชุมชนเยี่ยมชมวิสาหกิจชุมชนการแปรรูปกล้วยหักมุกการทำน้ำมันมะพร้าวอโวคาโดและการทำมะพร้าวแปรรูปครบวงจร
นายเฉลิมชัยศรีอ่อนรัฐมนตรีว่าการกระทรวงเกษตรและสหกรณ์กล่าวว่าสำหรับในส่วนของกระทรวงเกษตรและสหกรณ์พร้อมสนับสนุนเกษตรกรกลุ่มเกษตรกรและวิสาหกิจชุมชนในการพัฒนาสินค้าและผลิตภัณฑ์ทางด้านการเกษตรซึ่งการนำมาสินค้ามาแปรรูปจะสามารถสร้างมูลค่าเพิ่มได้เป็นอย่างดีอย่างไรก็ตามกระทรวงเกษตรฯมุ่งหวังให้เกษตรกรผลิตสินค้าตามความต้องการของตลาดเพื่อแก้ไขปัญหาสินค้าล้นตลาดและสร้างความมั่นคงให้กับอาชีพเกษตรกรรมอย่างยั่งยืน
วันพุธที่ 2 ธันวาคม 2563
รมว.วธ.ร่วมชมนิทรรศการ “อัครศิลปิน” และกล่าววัตถุประสงค์การจัดนิทรรศการฯ ร่วมทั้งชมริ้วขบวนพาเหรด “เรื่องราวชาวไทย ใต้ร่มพระบรมโพธิสมภาร”
รมว.วธ.ร่วมชมนิทรรศการ “อัครศิลปิน” และกล่าววัตถุประสงค์การจัดนิทรรศการฯ ร่วมทั้งชมริ้วขบวนพาเหรด “เรื่องราวชาวไทย ใต้ร่มพระบรมโพธิสมภาร”
วันที่ ๑ ธันวาคม ๒๕๖๓ เวลา ๑๗.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมชมนิทรรศการ “อัครศิลปิน” และกล่าววัตถุประสงค์การจัดนิทรรศการฯ ร่วมทั้งชมริ้วขบวนพาเหรด “เรื่องราวชาวไทย ใต้ร่มพระบรมโพธิสมภาร” ในกิจกรรมเนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ ๕ ธันวาคม ๒๕๖๓ โดยมี นางยุพา ทวีวัฒนะกิจบวร ปลัดกระทรวงวัฒนธรรม ผู้บริหาร ข้าราชการและเจ้าหน้าที่กระทรวงวัฒนธรรม เครือข่ายวัฒนธรรม และประชาชน ร่วมชมกิจกรรม ณ บริเวณสนามหญ้าด้านข้างหน่วยบัญชาการรักษาดินแดน ถนนสนามไชย กรุงเทพฯ